Μανουέλ Μασάδο (προπονητής ποδοσφαίρου)

Ο Μανουέλ Αντόνιο Μάρκες Μασάδο {πορτογαλικά: Manuel António Marques Machado}, γεννημένος στις 4 Δεκεμβρίου 1955, είναι Πορτογάλος προπονητής ποδοσφαίρου. Στην καριέρα του συνδέθηκε περισσότερο με τη Νασιονάλ Μαδέιρα, την οποία οδήγησε σε πέντε περιόδους και πάντα στην Πριμέιρα Λίγα. Στην κορυφαία κατηγορία διετέλεσε επίσης προπονητής των Βιτόρια Γκιμαράες (τρεις θητείες),  Μορειρένσε (δύο θητείες), Ακαντέμικα, Μπράγκα και Αρούκα. Στο εξωτερικό πέρασε μια σύντομη περίοδο στον Άρη Θεσσαλονίκης στη ελληνική Super League.

Καριέρα
Γεννημένος στο χωριό Ολιβέιρα, στα περίχωρα του Γκιμαράες, ο Μασάδο ξεκίνησε την προπονητική του καριέρα στην ομάδα Νέων της τοπικής Βιτόρια Γκιμαράες, έχοντας ενδιάμεσα μια σύντομη θητεία στην άσημη S.C. Vila Real. Για μια διετία προπόνησε την AD Fafe, ενώ στη συνέχεια (2000) μετακόμισε λίγο νοτιότερα, στη  Μορειρένσε, βοηθώντας την στην άνοδο από την τρίτη κατηγορία στην Πριμέιρα Λίγα σε μόλις δύο χρόνια.. Την τρίτη του σεζόν (2002-03) στον πάγκο της Μορειρένσε οδήγησε την ομάδα σε άνετη παραμονή στην κορυφαία κατηγορία, καταλαμβάνοντας την 12 θέση ενώ την επόμενη σεζόν (2003-04) κατέλαβε την 9η θέση.

Το καλοκαίρι του 2004 επέστρεψε στο Γκιμαράες και στις 29 Αυγούστου 2004 πραγματοποίησε το ντεμπούτο του στον πάγκο της Βιτόρια στην εκτός έδρας λευκή ισοπαλία κόντρα στη Μορειρένσε. Τη σεζόν εκείνη (2004-5) η Βιτόρια κατέλαβε την 5η θέση στο πρωτάθλημα και μαζί το εισιτήριο για τις ευρωπαϊκές διοργανώσεις. 

Το καλοκαίρι του 2005 ανέλαβε τη Νασιονάλ Μαδέιρα, οδηγώντας την στην 5η θέση και την έξοδο στην Ευρώπη. 

Παρά την προφανώς επιτυχημένη πορεία του στην Μαδέιρα, έχοντας αφήσει την σύζυγο και τα παιδιά του στην ενδοχώρα, αναγκάστηκε το καλοκαίρι του 2006 να φύγει από το νησί, υπογράφοντας συμβόλαιο συνεργασίας με την Ασοσιασάο Ακαντέμικα ντε Κοΐμπρα . Με την Ακαντέμικα κατέκτησε τη 13η θέση και στις 10 Σεπτεμβρίου 2007, οι δρόμοι τους χώρισαν.

Σε λιγότερο από δυο μήνες, και πιο συγκεκριμένα στις 7 Νοεμβρίου 2007, προσελήφθη από την Μπράγκα.  Ωστόσο δεν ολοκλήρωσε τη αγωνιστική χρονιά στη Μπράγκα καθώς παραιτήθηκε στις 22 Απριλίου 2008, τρεις αγωνιστικές πριν τη λήξη του πρωταθλήματος, μιας και η ομάδα απέτυχε να κερδίσει το εισιτήριο για τις ευρωπαϊκές διοργανώσεις.

Τη σεζόν 2008-09 επέστρεψε ξανά στη Νασιονάλ της Μαδέιρα, και την οδήγησε στην κατάληψη της 4ης θέσης, γεγονός που συνιστά το καλύτερο πλασάρισμα της ομάδας στο βαθμολογικό πίνακα σε ολόκληρη την ιστορία της. Στις 13 Δεκεμβρίου 2009, ο Μασάδο αποχώρησε από τους πάγκους λόγω ενός σοβαρού προβλήματος υγείας το οποίο προκλήθηκε από μια ασήμαντη φαινομενικά επέμβαση λιποαναρρόφησης κοιλίας. Οι παρενέργειες από το χειρουργείο ανέπτυξαν σήψη, αφήνοντάς τον σε κώμα για περίπου δύο εβδομάδες.  Ο γιατρός που τον χειρούργησε καταδικάστηκε σε αποζημίωση 100.000 ευρώ .
Ο Μασάδο κατάφερε τελικά να επανέλθει και ανέλαβε ξανά τις τύχες της ομάδας, τον Ιανουάριο του 2010.  

Στις 2 Ιουνίου 2010 επέστρεψε στον πάγκο της Βιτόρια Γκιμαράες, οδηγώντας την ομάδα στον τελικό του κυπέλλου της σεζόν 2010-11. Στις 26 Αυγούστου 2011, ο οδυνηρός αποκλεισμός της ομάδας στο ΟΥΕΦΑ Γιουρόπα Λιγκ από την Ατλέτικο Μαδρίτης με συνολικό σκορ 6-0, αποτέλεσε την αιτία για την αποπομπή του Μασάδο από την ομάδα.

Στις 17 Ιανουαρίου 2012, ο Μασάδο απεδέχθη την πρόταση του Άρη Θεσσαλονίκης και ανέλαβε τους «κίτρινους» μέχρι το τέλος της σεζόν 2012-13.. Στη Θεσσαλονίκη κοουτσάρισε την ομάδα σε 14 αγώνες με τελικό απολογισμό 6 νίκες, 4 ισοπαλίες και 4 ήττες , και αποχώρησε στις 10 Μαίου 2012..

Στις 13 Οκτωβρίου 2012 επέστρεψε ξανά στην πολυαγαπημένη του, Νασιονάλ Μαδέιρα, για τρίτη φορά. Παρέμεινε για 4 χρόνια στο νησί και αποχώρησε στις 28 Δεκεμβρίου 2016, αφήνοντας την ομάδα εντός της ζώνης του υποβιβασμού.

Μεταπήδησε προσωρινά στην επίσης ευρισκόμενη στη ζώνη του υποβιβασμού, Αρούκα αλλά απολύθηκε κι από εκεί στις 21 Μαρτίου 2017 μετά από 5 μόλις αγώνες, τους οποίους έχασε όλους η ομάδα .

Στις 27 Μαίου 2016, επέστρεψε στη Μορειρένσε, υπογράφοντας μονοετές συμβόλαιο συνεργασίας, το οποίο όμως δεν ολοκλήρωσε καθώς απολύθηκε στις 29 Οκτωβρίου 2017 λόγω ανεπιτυχών αποτελεσμάτων.

Τον Απρίλιο του 2020, ο Μάσαδο ανέλαβε την Berço SC, ομάδα τρίτης κατηγορίας.

Έντεκα μήνες αργότερα, ενεργοποίησε σχετικό όρο του συμβολαίου του και έλυσε τη συνεργασίας του με την ομάδα για να αναλάβει αμέσως Νασιονάλ, η οποία κινδύνευε άμεσα με υποβιβασμό. Τελικά η ομάδα υποβιβάστηκε και ο Μασάδο (με απολογισμό 1 νίκη, 1 ισοπαλία και 8 ήττες) παραιτήθηκε στο τέλος του πρωταθλήματος της σεζόν 2020-21.

Στατιστικά καριέρας

Honours
 Μορειρένσε
Σεγούντα Λίγα: 2001–02
 Segunda Divisão: 2000–01

Παραπομπές

Εξωτερικές πηγές

Το προφίλ του Μασάδο στο transfermarkt

Πορτογάλοι προπονητές ποδοσφαίρου
Προπονητές ποδοσφαίρου Πριμέιρα Λίγκα
Προπονητές ποδοσφαίρου Βιτόρια Γκιμαράες
Προπονητές ποδοσφαίρου ΚΝ Νασιονάλ
Προπονητές ποδοσφαίρου Ασοσιασάο Ακαδέμικα δε Κοΐμπρα
Προπονητές ποδοσφαίρου Σπόρτινγκ Κλούμπε ντε Μπράγκα
Προπονητές ποδοσφαίρου Άρη Θεσσαλονίκης
Προπονητές Σούπερ Λιγκ Ελλάδας
Ξένοι προπονητές ποδοσφαίρου στην Ελλάδα